Document ID: /roh_data/filtered/swiss_laws_in_ROHinterleaved.jsonl.gz/27180

This text was translated from IT into Rumantsch Grischun.

L’autorità concedente fissa, giusta il diritto cantonale, le prestazioni e condizioni cui deve soddisfare il concessionario per ottenere il diritto d’utilizzazione, come tasse, canone annuo, somministrazione d’acqua o d’energia, durata della concessione, disposizioni sui prezzi della corrente elettrica, partecipazione della comunità agli utili, riversibilità della concessione e riscatto. Queste prestazioni nella loro totalità non devono ostacolare in modo essenziale l’utilizzazione delle forze idriche. Ove si pretendano dal richiedente prestazioni che ostacolino essenzialmente l’utilizzazione delle forze idriche, il Dipartimento può, dopo aver sentito il Cantone, determinare le prestazioni massime che si possono imporre al richiedente oltre il canone annuo e le tasse. Esso può riservare l’aumento delle prestazioni quando le circostanze venissero a mutare essenzialmente a favore del concessionario.Nuovo testo giusta il n. I della LF del 13 dic. 1996, in vigore dal 1° mag. 1997  (RU 1997 991; FF 1995 IV 903).

A norma dal dretg chantunal fixescha l’autoritad da concessiun las prestaziuns e las cundiziuns, cunter las qualas vegn concedì il dretg d’utilisaziun al concessiunari, sco taxas, tschains d’aua, cessiun d’aua e furniziun d’energia electrica, durada da la concessiun, disposiziuns davart il pretsch da l’electricitad, participaziun da la communitad al gudogn, return da la concessiun e recumpra. En lur totalitad na dastgan questas prestaziuns betg engrevgiar substanzialmain l’utilisaziun da las forzas idraulicas. Sch’i vegnan adossadas al concurrent prestaziuns che engrevgeschan substanzialmain l’utilisaziun da las forzas idraulicas, po il departament – suenter avair tadlà il chantun – definir las prestaziuns che dastgan vegnir adossadas maximalmain al concurrent ultra dal tschains d’aua e da las taxas. En cas che las circumstanzas sa midan essenzialmain a favur dal concessiunari, po el resalvar d’augmentar las prestaziuns.Versiun tenor la cifra I da la LF dals 13 da dec. 1996, en vigur dapi il 1. da matg 1997 (AS 1997 991; BBl 1995 IV 991).Versiun tenor la cifra I da la LF dals 13 da dec. 1996, en vigur dapi il 1. da matg 1997 (AS 1997 991; BBl 1995 IV 991).